Marianne Faithfull

Marianne Evelyn Gabriel Faithfull () var ein britisk songar, låtskrivar og skodespelar fødd i London.

Faithfull slo gjennom i 1964 med låten «As Tears Go By», skriven av Mick Jagger, Keith Richards og Andrew Loog Oldham. Ho fylgde opp med tre hittar i 1965; «Summer Nights», «Come and stay with me» og «This Little Bird».

Dei neste åra var ho mykje i rampelyset som kjærast til Mick Jagger. I fleire år nytta ho store dosar av narkotiske stoff, og var tilmed heimlaus ei tid.

Faithfull kom tilbake på musikkscena i 1979 med albumet Broken English, hennar musikalske høgdepunkt. I det kritikarroste albumet syng ho om kvinner som trassar tunge lagnader, men opprettheld sjølvrespekten. Musikkstilen i albumet er i slekt med tidleg synthpop, av musikkgrupper som Ultravox og Visage.

Broken English etablerte henne som musikant med ein heilt ny eigenart. Ho spelte sidan inn fleire musikkalbum og turnerte jamt og samt.

Som skodespelar var Faithfull med i fleire filmar, mellom anna i filmen Marie Antoinette frå 2006, der ho spela Maria Teresia.

Diskografi

Album
Broken English (1979)
Dangerous Acquaintances (1981) 
A Child's Adventure (1983)  
Rich Kids Blues (1985, innspela 1971)                   
Strange Weather (1987)
Blazing Away (1990), Live!
A Secret Life (1995)
Kissin' Time (2002)
Before the Poison (2005)
Easy Come Easy Go (2009)
Horses and High Heels  (2011)

Kjelder

Denne artikkelen bygger på «Marianne Faithfull» frå ,  den 20. juli 2012.  


Kategori:Britiske låtskrivarar
Kategori:Britiske songarar
Kategori:Britiske skodespelarar